open-index/open-wikipedia-markdown huggingface dataset:
ארתור לינקס

**ארתור לינקס** (בהונגרית: **Linksz Artúr**; גאלגוץ, 23 ביוני 1900 – ניו יורק, 19 במרץ 1988) היה רופא עיניים אמריקאי, פרופסור באוניברסיטה.

## קורות חייו ועבודתו
אביו של ארתור לינקס, איז'אק (יצחק) לינקס, היה רב מפורסם בעיר דווצ'ר בהונגריה. ארתור בילה שם את ילדותו ואת נעוריו. בימי לימודיו כתב גם שירים, שהתפרסמו בפאפאי הירלאפ (Pápai Hírlap) ובעיתונים אחרים תחת השם הבדוי ארתור אדם. בשנת 1919 התחבר לאירועי הרפובליקה הסובייטית ההונגרית, שבגינם סטר לו אביו בפעם הראשונה בחייו, ולאחר מכן הכניס אותו לישיבה בברטיסלאבה (אז הונגריה). אביו שזכה לכבוד גדול מהישיבה ומהקהילה הפך מאוחר יותר לקורבן השואה ונספה במחנה ההשמדה אושוויץ.

ארתור השלים את לימודי הרפואה שלו באוניברסיטה הגרמנית בפראג, לאחר מכן באוניברסיטת קיל (1925-1923) ובפקולטה לרפואה של אוניברסיטת פץ'. הוא קיבל את התוארב-1928 בפץ'. בין השנים 1928–1939 היה רופא עיניים בבית החולים היהודי בבודפשט (כיום שמו המרכז הרפואי הלאומי) של הקהילה היהודית של פשט. בגלל החוקים היהודיים והאנטישמיות בהונגריה היגר לארצות הברית ב-1939 והתיישב בניו יורק. בין 1943 לבין 1955 היה רופא במרפאת העיניים במנהטן, ומשנת 1955 היה פרופסור באוניברסיטת ניו יורק. הוא עבד כמנתח עיניים במשך כשלושים שנה, והיה גם העורך של שני כתבי עת אמריקאיים לרפואת עיניים.

## הוקרה
* מדליית הזיכרון על שם איגנץ זמלווייס פעמיים (1954, 1968)

## כתביו ופרסומיו
* Physiology of the Eye (New York, 1950) - פיזיולוגיה של העין (ניו יורק, 1950)
* An essay on color vision and clinical colorvision tests (New York–London, 1964) - חיבור על ראיית צבעים ומבחנים קליניים לראיית צבעים (ניו יורק-לונדון, 1964)
* On writing, reading and dyslexia (New York–London, 1973) - על כתיבה, קריאה ודיסלקסיה (ניו יורק-לונדון, 1973)
* אני מביט אחורה. נעורי בהונגריה (ניו יורק, 1977)
* An ophthalmologist looks at art (San Francisco, 1980) - רופא עיניים מסתכל על אמנות (סן פרנסיסקו, 1980).
* קרב עם המוות השלישי. נעוריי בהונגריה. (בודפשט, 1990)

## לקריאה נוספת
* לקסיקון ביוגרפי הונגרית
* לקסיקון ביוגרפי של מחוז וספרם (עם תמונה)
* **↑** **Hatos:** Hatos Pál: *Rosszfiúk világforradalma: Az 1919-es Magyarországi Tanácsköztársaság története.* Budapest: Jaffa Kiadó. 2021. ISBN 978-963-475-250-9
* הספד באנגלית, עם תמונה

קטגוריה:מהגרים מהונגריה לארצות הברית
קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת פץ'
קטגוריה:סגל אוניברסיטת ניו יורק
קטגוריה:אמריקאים שנולדו ב-1900
קטגוריה:אמריקאים שנפטרו ב-1988
פונקטורים צמודים

במתמטיקה, בפרט בתורת הקטגוריות, **זוג פונקטורים צמודים** מתאר יחס בין שתי קטגוריות שהוא מעט דומה לשקילות אך חלש ממנה. זוג הפונקטורים המקשרים בדרך זו בין שתי קטגוריות נקרא זוג פונקטורים צמודים, כאשר אחד הוא צמוד משמאל, והאחר צמוד מימין. זוגות פונקטורים צמודים מופיעים במתמטיקה בכל מקום.
המושג פונקטור צמוד נוסח על-ידי דניאל קאן בשנות ה-50 של המאה ה-20.

## הגדרה פורמלית
יהיו \mathcal{C},\ \mathcal{D} שתי קטגוריות. זוג הפונקטורים F:\mathcal{C}\to\mathcal{D} ו-G:\mathcal{D}\to\mathcal{C} נקרא זוג פונקטורים צמודים אם נתון איזומורפיזם טבעי \operatorname{Hom}_{\mathcal{D}}(F(x),y)\stackrel{\sim}{\to}\operatorname{Hom}_{\mathcal{C}}(x,G(y))  בין שני פונקטורים \mathcal{C}^{op}\times\mathcal{D}\to\mathit{Set}. פונקטור F נקרא צמוד משמאל ואילו G צמוד מימין.

### הגדרת בעזרת יחידה וקו-יחידה
אם F פונקטור צמוד משמאל לפונקטור G, קיימות העתקות טבעיות \eta:1_{\mathcal{C}}\to G\circ F 0 (יחידה) ו-\epsilon:F\circ G\to 1_{\mathcal{D}} (קו-יחידה), כך שההרכבות

F\stackrel{F\eta}{\longrightarrow}F\circ G\circ F\stackrel{\epsilon F}{\longrightarrow}F

G\stackrel{\eta G}{\longrightarrow}G\circ F\circ G\stackrel{G\epsilon}{\longrightarrow}G

הן 1_F ו- 1_G בהתאמה. גם ההפך הוא נכון: בהינתן שתי קטוגוריות \mathcal{C},\mathcal{D}, שני פונקטורים F:\mathcal{C}\to\mathcal{D} ו-G:\mathcal{D}\to\mathcal{C}, וכן יחידה וקו-יחידה המקיימים את הזהויות (\epsilon F)\circ(F\eta)=1_F,\ (G\epsilon)\circ(\eta G)=1_G, זה מגדיר את זוג הפונקטורים הצמודים.

## דוגמאות
* תהי \mathcal{C}=\mathit{Set}  קטגוריה של קבוצות, \mathcal{D}=\mathrm{Vect} קטגוריה של מרחבים וקטוריים
(מעל שדה כלשהו). הפונקטור G:\mathcal{D}\to\mathcal{C} שולח כל מרחב וקטורי V לקבוצה V (פונקטור שוכח)
ואילו F שולח כל קבוצה X למרחב וקטורי הנפרש על-ידי X (זהו המרחב הווקטורי שאיברי X מהווים בסיס שלו). העובדה שהפונקטורים F ו-G צמודים מבטאת את הטענה הידועה באלגברה ליניארית האומרת שכל העתקה ליניארית מוגדרת חד משמעית על-ידי ערכיה על איברי בסיס.
* תהי \mathcal{C}=\mathit{Set}  קטגוריה של קבוצות, \mathcal{D}=\mathit{Top} קטגוריה של מרחבים טופולוגיים.
פונקטור G, כמו בדיגמה הראשונה, הוא פונקטור שוכח את הטופולוגיה. הפונקטור F מעביר כל קבוצה X למרחב טופולוגי בדיד
המוגדר על-ידי X. לפונקטור G קיים גם צמוד מימין: הוא מצייד של קבוצה X בטופולוגיה טריוויאלית (זאת שאין בה תת-קבוצות פתוחות פרט ל-X ולקבוצה ריקה).

## תכונות בסיסיות
* אם לפונקטור G קיים צמוד משמאל, הוא יחיד עד כדי איזומורפיזם יחיד. כנ"ל לגבי צמוד מימין.
* כל פונקטור F:\mathcal{C}\to\mathcal{D} צמוד משמאל שומר על קו-גבולות שקיימים ב-\mathcal{C}.
* כנ"ל כל פונקטור צמוד מימין שומר על גבולות קיימים.

## לקריאה נוספת
 
*


## קישורים חיצוניים
* 

קטגוריה:תורת הקטגוריות
Bright-line rule

**Bright-line rule** (מילולית: "כלל קו בהיר") הוא כלל או תקן מוגדרים בבירור, המורכב מגורמים אובייקטיביים, אשר מותיר מעט או לא מקום לפרשנות משתנה. המטרה של Bright-line rule היא לייצר תוצאות צפויות ועקביות ביישום שלו. המונח "Bright-line" ("קו בהיר") במובן זה מופיע בדרך כלל בהקשר משפטי.

כללים אלה הם בדרך כלל סטנדרטים שנקבעו על ידי בתי משפט בתקדים משפטיים או על ידי בתי מחוקקים בהוראות חוק. בית המשפט העליון של ארצות הברית מעמת לעיתים קרובות את כללים שהם Bright-line עם ההפך שלהם: כללים הנתונים למבחני איזון (או "בדיקות קו עדין"), כאשר התוצאה תלויה בשקלול של מספר גורמים - מה שעלול להוביל ליישום לא עקבי של החוק או להפחית את האובייקטיביות.

## פולמוס בארצות הברית
בארצות הברית, יש ויכוח משפטי בין מלומדים בין הגישה המבכרת חוקים של Bright-line לבין זו המבכרת את מבחני האיזון. בעוד כמה חוקרי משפט, כמו שופט בית המשפט העליון של ארצות הברית לשעבר אנטונין סקאליה, הביעו העדפה חזקה לכללים הבהירים והודאות שהם משיאים, אחרים טוענים לעיתים קרובות שכללים אלה הם פשטניים מדי וכרוכים במחירים קשים בהיבטים של צדק ותוצאות קשות. שופט בית המשפט העליון של ארצות הברית, סטיבן ברייר, ציין כי קיימות נסיבות שבהן יישום כללי Bright-line יהיה בלתי הולם, וקבע כי "אף מערכת חוקית אחת לא תוכל לתפוס את המורכבות המשתנה תדיר של חיי אדם".

## דוגמאות
בעניין מירנדה נגד אריזונה (1966), נקבעה הלכה שניתנת להגדרה ככלל שהוא Bright-line. דעת הרוב באותו מקרה חייבה את גורמי אכיפת החוק לתת לחשוד בפלילים מה שמכונה כיום אזהרת מירנדה על זכויותיהם כאשר החשוד נמצא במעצר, וכאשר החשוד עומד להיחקר.

## ניו זילנד - חוק מיסוי (מבחן Bright-line עבור קרקע למגורים) משנת 2015
חוק המיסוי (מבחן Bright-line למגורים) 2015 הוא סוג של חקיקה בנושא מס רווחי הון בניו זילנד. החוק התקין מבחן משפטי שניתן להגדירו ככלל Bright-line. כשהוצג בבית המחוקק, זה תואר כ" term used in law for a clearly-defined rule or standard, using objective factors, which is designed to produce predictable and consistent results".

## מקרים בולטים המכילים Bright-line rules
* *Goldberg v. Kelly* (1970) קבע כי דרישת ההליך הוגן מחייבת דיון הוכחות לפני שניתן יהיה לשלול ממקבל קצבאות רווחה ממשלתיות מסוימות מהטבות מסוג זה.
* *Michigan v. Summers* (1981) קבע כי למטרות התיקון הרביעי, צו לחיפוש אחר סחורות המבוססות על חשד סביר נושאת עימה באופן מרומז את הסמכות המוגבלת לעצור את יושבי המקום תוך כדי חיפוש סביר.
* SEC v. Chenery Corp., 332 U.S. 194 (1947)
* Aguilar v. Texas, 378 U.S. 108 (1964)
* Miranda v. Arizona, 384 U.S. 436 (1966)
* Katko v. Briney, 183 N.W.2d 657 (Iowa 1971)
* Heckler v. Campbell, 461 U.S. 458 (1983)
* Bowen v. Georgetown University Hospital, 488 U.S. 204 (1988)
* Evans v. the United Kingdom
* Kyllo v. United States, 533 U.S. 27 (2001)
* Arizona v. Gant, 556 U.S. 332 (2009)

## מקרים בולטים שאינם מיישמים Bright-line rules
* District of Columbia v. Heller 

## הערות שוליים

## קישורים חיצוניים
* יומן שפה דיון על הביטוי, עם דוגמאות והיסטוריה

קטגוריה:חוק ומשפט
אריך ציגלר

**אריך ציגלר** (בגרמנית: **Erich Ziegler**; 29 בפברואר 1914 – 6 במאי 2004) היה פוליטיקאי ופעיל התנגדות גרמני בתקופת המשטר הנאצי. הוא היה פעיל ב"קבוצת היינץ קאפלה" בשנות השלושים. לאחר המלחמה היה ציגלר מנהיג בולט של מפלגת האיחוד הסוציאליסטי של מערב ברלין (SEW).

## ראשית חייו
ציגלר נולד בנויקלן וגדל במשפחה ממעמד הפועלים. הוא סיים את לימודיו בבית הספר (Volksschule) והפך לשוליית אופים. ב-1929 הוא היה עד לעימותים בין שוטרים למפגינים באחד במאי בנויקלן. הוא הצטרף לליגה הקומוניסטית הצעירה של גרמניה באותה שנה. אשתו, אלי (לבית פוקס),  הייתה פעילה של נוער הפועלים הסוציאליסטי (אגף הנוער של ה-SPD).

## מאבק התנגדות
אריך ואלי ציגלר המשיכו בפעילותם הפוליטית לאחר ההשתלטות הנציונל-סוציאליסטית ב-1933. ציגלר פוטר מעבודתו. בסתיו 1934 פתחו בני הזוג שתי חנויות ספרים, שתפקדו כמרכזי הפצה של תעמולה אנטי-פשיסטית מחתרתית. כדי להתפרנס, ציגלר עבד בשנים אלו גם בחלוקת עיתונים. ב-1936 גויס לוורמאכט.

עם התקרבות מלחמת העולם השנייה, ציגלר והיינץ קאפלה הקימו קבוצת התנגדות בברלין. הקבוצה כללה פעילים מהליגה הקומוניסטית הצעירה, נוער הפועלים הסוציאליסטי וקבוצות נוער קתוליות.  לאחר פרוץ המלחמה ב-1939, הקבוצה שאליה השתייכו בני הזוג ציגלר החלה להפיץ תעמולה אנטי-מלחמתית בברלין, בקריאה להפלתו של אדולף היטלר, ודרשה להפסיק את פעולות האיבה עם המדינות השכנות.

בין 15 ל-17 באוקטובר 1939 פעלו רשויות המדינה נגד פעילי ההתנגדות בברלין. הקבוצה שציגלר השתייכה אליה התפרקה. אריך ואלי ציגלר נעצרו ב-17 באוקטובר 1939. הם ישבו חודשים בשבי הגסטפו לפני משפטם בפברואר 1941. ציגלר הוחזק בכלא מואבית (Moabit). במשפטם נדון היינץ קאפלה למוות ואריך ציגלר למאסר עולם. אלי ציגלר נידונה לשלוש שנות מאסר, ונאשמים אחרים נידונו לתקופות מאסר שנעו בין שנה לעשר שנים.

## לאחר המלחמה
לאחר השחרור, הקים ציגלר את ועדת הנוער האנטי-פשיסטית של ברלין-נויקלן. בתקופה זו עבד בשיתוף פעולה עם מזכיר הנוער של המפלגה הקומוניסטית, אריך הונקר. הם היו ביחסים לבביים עם סוציאל-דמוקרטים צעירים, איתם חלקו חוויות ממאבק ההתנגדות.  ציגלר השתתף בבניית הנוער הגרמני החופשי ותנועת הספורט הדמוקרטית של ברלין רבתי.

בין 1950 ל-1954 ציגלר כיהן כמזכיר הראשון של סניף טמפלהוף של מפלגת האיחוד הסוציאליסטי של גרמניה (SED), ובין 1954 ל-1959 - כמזכיר הראשון של SED ברובע ודינג בברלין. בשנת 1959 נכלל בהנהגת מערב ברלין של SED - Westberliner Leitung der SED - בתור המזכיר השני שלה. 

## מנהיג SEW
כאשר נוסדה מפלגת האיחוד הסוציאליסטי של גרמניה-מערב ברלין (ששמה שונה מאוחר יותר למפלגת האיחוד הסוציאליסטי של מערב ברלין, SEW) כמפלגה עצמאית ב-1962, מונה ציגלר למזכיר השני של נשיאות המפלגה. בין מאי 1967 לאפריל 1977 כיהן כסגן יו"ר המפלגה. ציגלר הוביל את משלחת SEW בוועידת 1976 של מפלגות קומוניסטיות ופועלים באירופה, שהתקיימה במזרח ברלין.

לאחר פרישתו מפוליטיקה במשרה מלאה, המשיך ציגלר בפעילויות פוליטיות, ונתן הרצאות לתנועות נוער על חוויותיו במאבק המחתרת נגד משטר היטלר. בזמן מותו ב-2004, הוא היה השורד האחרון מקבוצת היינץ קאפלה.

## הערות שוליים

קטגוריה:פוליטיקאים גרמנים
קטגוריה:מתנגדים גרמנים למשטר הנאצי
קטגוריה:גרמנים שנולדו ב-1914
קטגוריה:גרמנים שנפטרו ב-2004
בסיס חיל האוויר המלכותי גיברלטר

**בסיס חיל האוויר המלכותי גיברלטר** (באנגלית: **RAF Gibraltar**) הוא שדה תעופה של חיל האוויר המלכותי ממוקם בקצה הצפוני של חצי האי גיברלטרמיקומו של שדה התעופה הופך אותו לתחנת ביניים אידיאלית למטוסים בפעילות מבצעית וכבסיס תומך לתרגילי נאט"ו גדולים. ממשלת גיברלטר מפעילה גם טרמינל אווירי אזרחי בצד הצפוני של שדה התעופה. לשדה התעופה יש מסלול המראה באורך 6,000 רגל, הנמשך ממזרח למערב, כאשר כשליש ממנו בולט החוצה אל הים ממערב.

## מגבלות
בסיס חיל האוויר המלכותי גיברלטר נמצא באחד המיקומים המאתגרים בעולם, בעיקר בשל העובדה הייחודית שכביש ציבורי ראשי חוצה את מסלול הנחיתה שלו. המורכבות התפעולית בבסיס נובעת שמצפון חסום המרחב האווירי של ספרד לטיסה, ומדרום ניצב צוק גיברלטר. הקרבה לצוק יוצרת לעיתים מערבולות אוויר קשות, התלויות במהירות הרוח ובכיוונה אשר בתנאים מסוימים הופכות את הנחיתה בבסיס למסוכנת.

## גלריה

קובץ:Jaguar at RAF Gibraltar.JPG
קובץ:Hawks at RAF Gibraltar.JPG
קובץ:RAF Tornado F2 - ZE789DD.jpg
קובץ:RAF Tornado GR4 ZD720086 - Afterburner Departure from RAF Gibraltar.jpg


## קישורים חיצוניים
* 

## הערות שוליים

קטגוריה:בסיסי חיל האוויר המלכותי
קטגוריה:גיברלטר
אלייז'ה סטיוארט

**אלייז'ה סטיוארט** (באנגלית: **Elijah Stewart**; נולד ב-14 בנובמבר 1995) הוא כדורסלן אמריקאי המשחק בעמדת הסמול פורוורד בבני הרצליה מליגת העל בכדורסל.

## קריירת מכללות
סטיוארט שיחק כדורסל מכללות באוניברסיטת דרום קליפורניה, בה סיים כמלך השלשות בקריירה עם 245. בשנתו הראשונה בקבוצה העמיד ממוצעים של 6.4 נקודות ו-2.4 ריבאונדים למשחק, וב-11 במרץ 2015, ברבע גמר הטורניר האזורי של Pac-12, קלע שיאי קריירה של 27 נקודות ו-6 שלשות בניצחון 67–64 על אוניברסיטת אריזונה סטייט.

בעונתו השנייה שיחק סטיוארט בכל 34 המשחקים והעמיד ממוצעים של 9.8 נקודות ו-3.6 ריבאונדים למשחק. בעונת 2015/16 השווה פעמיים את שיא הקריירה שלו, 27 נקודות, מול לאפייט ב-23 בדצמבר וחמישה משחקים לאחר מכן, ב-9 בינואר, אז קלע גם זריקת עונשין מנצחת במשחק בן ארבע ההארכות מול אוניברסיטת אריזונה.

בעונתו השלישית העמיד סטיוארט ממוצעים של 12.3 נקודות ו-3.9 ריבאונדים למשחק, וכבר במשחקו הראשון שבר את שיא הקריירה שלו עם 30 נקודות מול מונטנה. בסיבוב הראשון בטורניר אליפות המכללות בכדורסל 2017 קלע 22 נקודות כולל סל ניצחון מול SMU. לאחר סיום העונה הכריז על מועמדותו לדראפט ה-NBA 2017, אך לבסוף ויתר עליה וחזר ל-USC.

בעונתו הרביעית והאחרונה רשם סטיוארט ממוצעים של 11.7 נקודות ו-3.0 ריבאונדים למשחק, וסיים שני בקבוצה עם 21 חסימות בעונה.

## קריירה מקצועית
לאחר שלא נבחר בדראפט ה-NBA 2018 חתם סטיוארט על חוזה אימונים ל-10 ימים עם אינדיאנה פייסרס, ושיחק עימה בליגת הקיץ של ה-NBA. הוא נחתך מסגל הקבוצה ב-11 באוקטובר 2018 וצורף לקבוצת ליגת הפיתוח שלה, פורט ויין מאד אנטס, בה העמיד ממוצעים של 4.1 נקודות ו-1.1 ריבאונדים.

ב-22 בינואר 2019 הועבר סטיוארט בטרייד מהמאד אנטס ל, אך לא הרשים במדיה וב-8 במרץ שוחרר. לאחר מכן חתם בסטוקטון קינגס, בה שיחק בשלושה משחקים בלבד.

ב-20 באוגוסט 2019 חתם סטיוארט בהלסינקי סיגאלס מהקוריסליגה הפינית, בה העמיד ממוצעים של 18 נקודות ו-5.2 ריבאונדים למשחק.

ב-15 ביולי 2020 חתם בשלונסק ורוצלב מליגת העל הפולנית בכדורסל. ב-29 בספטמבר קלע שיא קריירה של 33 נקודות ב-17 דקות בלבד בניצחון 107–75 על סטארוגארד גדנסקי. במשחק השלישי והמכריע בסדרה על המקום השלישי קלע סל ניצחון על לגיה ורשה והביא לקבוצתו את מדליית הארד. בעונה זו העמיד ממוצעים של 15.1 נקודות ו-4.2 ריבאונדים.

ב-6 באוגוסט 2021 חתם סטיוארט בקלוז'-נאפוקה מהליגה הרומנית וליגת האלופות בכדורסל, במדיה זכה באליפות רומניה ונבחר לחמישיית העונה השנייה בליגת האלופות לעונת .

ב-19 ביולי 2022 חתם בנאפולי באסקט מהסרייה א' האיטלקית, במדיה העמיד ממוצעים של 11.4 נקודות ו-2.7 ריבאונדים למשחק.

ב-29 ביולי 2023 חתם סטיוארט בהפועל אילת מליגת העל בכדורסל. ב-4 בדצמבר, במשחקו הראשון בישראל, קלע 30 נקודות בהפסד 81–91 לבני הרצליה, וב-18 בפברואר 2024 השווה שיא קריירה זה בניצחון 96–93 על אותה הרצליה.

## בליגת BIG3
סטיוארט משחק מאז 2021 בקבוצת Enemies בליגת הכדורסל 3x3 האמריקאית BIG3, ואף זכה עימה באליפות בעונת 2023.

## קישורים חיצוניים

*פרופיל, באתר פיב"א
*פרופיל, באתר מנהלת ליגת העל בכדורסל
*פרופיל, באתר BIG3

## הערות שוליים

קטגוריה:אמריקאים ילידי לואיזיאנה
קטגוריה:כדורסלני ויסקונסין הרד
קטגוריה:כדורסלני אוניברסיטת דרום קליפורניה
קטגוריה:כדורסלני הפועל אילת
קטגוריה:כדורסלני פורט ויין מאד אנטס
קטגוריה:כדורסלני ליגת ה-BIG3
קטגוריה:לואיזיאנה: כדורסלנים
קטגוריה:כדורסלני רינו ביגהורנס
קטגוריה:כדורסלנים אמריקאים
קטגוריה:ספורטאים אמריקאים באיטליה
קטגוריה:ספורטאים אמריקאים בישראל
קטגוריה:אמריקאים שנולדו ב-1995
תרבות פרולטרית

[ממוזער|שמאל|[אנאטולי לונצ'רסקי, המייסד של ארגון פרולטקולט, היה קומיסר החינוך של רוסיה הסובייטית מ-1917 עד 1929]]
**תרבות פרולטרית** או **פרולטקולט** (ברוסית: **Пролетку́льт**) היה מוסד אמנותי סובייטי ניסיוני שקם יחד עם מהפכת אוקטובר 1917. ארגון זה, פדרציה של אגודות תרבות מקומיות ואמני אוונגרד, בלט בעיקר בתחום החזותי, הספרותי והדרמטי. פרולטקולט שאף לשנות באופן קיצוני צורות אמנותיות קיימות על ידי יצירת אסתטיקה חדשה ומהפכנית של מעמד הפועלים, ששאבה את השראתה מבניית החברה התעשייתית המודרנית ברוסיה החקלאית הנחשלת.

"פרולטקולט" הוא הלחם בסיסים, שנוצר בברית המועצות, כדי לתאר מושג אידאולוגי-תרבותי.

מושג התרבות הפרולטרית נובע מהתאוריה הגורסת, שהתקיימה מהפכה של הפרולטריון – המהפכה הקומוניסטית. למעשה המהפכות העממיות, דוגמת מהפכת פברואר 1917, לא הובילו לקומוניזם והמנהיגים הקומוניסטים לא באו מהפרולטריון, אלא מבין האינטלקטואלים. הקומוניזם השתלט באמצעות תפיסות שלטון, לא מהפכות. על פי התאוריה, אחרי המהפכה יגיעו השלבים הבאים:
# ביטול התרבות הישנה והפקתה של תרבות חדשה, שתשרת את הפרולטריון ואת האיכרים, בכפיפות לאידאולוגיה קומוניסטית.
# האומנות צריכה לשקף רק הישגי הפרולטריון והאיכרים, צורת הפעולה הסוציאליסטית, המראה המואר של הקומוניסט. ניסיון החיים הפרולטרי והניסיון האומנותי הפרולטרי מנוגדים לניסיון החיים הבורגני והניסיון האומנותי הבורגני. מהעבר לוקחים רק את הידע הטכני.
# האומנים צריכים לרדת ממגדלי השן ולהיכנס למפעלים, בתי מלאכה, אתרי בניה וקוחוזים.
# גם אנשי המדע אמורים לרדת ממגדלי השן ולייצור מידע שימושי בלבד, מועיל לחיים הפרולטריים או עניין תאורטי עבור תאוריית הקומוניזם המדעי.

בתחום האומנותי התרבות הפרולטרית הצמיחה את הריאליזם סוציאליסטי ובתחום המדע הובילה לעיוותים כמו הגנטיקה הפרולטרית של טרופים ליסנקו.

## קישורים חיצוניים


* Proletarian Culture and the Russian Revolution: The Origins of the Proletkult Movement 


קטגוריה:אוונגרד רוסי
קטגוריה:ספרות לפי זרם
מונרד וולגרן

**מונרד צ'ארלס מונגרן** (באנגלית: **Monrad Charles Wallgren**; ) היה פוליטיקאי אמריקאי ממדינת וושינגטון, איש המפלגה הדמוקרטית, שכיהן כחבר בית הנבחרים של ארצות הברית בשנים 1933–1940, לאחר מכן ועד 1945 כסנאטור, ולאחר מכן ועד 1949 כמושל וושינגטון ה-13.

## ראשית חייו
מונרד וולגרן נולד בדה מוין, איווה למשפחה ממוצא שוודי. ב-1894 עברה המשפחה לטקסס, וב-1901 לאוורט שבמדינת וושינגטון. הוא למד בבתי ספר ציבוריים ובקולג' לעסקים באוורט, וב-1914 סיים את לימודיו בבית הספר לאופטומטריה של מדינת וושינגטון בספוקיין. הוא עבד במכירת תכשיטים ובאופטומטריה בשנים 1915–1932, וכן שירת במשמר הלאומי של וושינגטון בשנים 1917–1919 ובשנים 1921–1922. הוא היה שחקן ביליארד צרפתי מצטיין.
## קריירה פוליטית
ב-1932 התמודד וולגרן בבחירות לבית הנבחרים של ארצות הברית מטעם המפלגה הדמוקרטית. הוא ניצח את חבר בית הנבחרים המכהן אלברט ג'ונסון, והחל לכהן בקונגרס ה-73 ב-4 במרץ 1933. ב-1940, לקראת תום כהונתו הרביעית בבית הנבחרים, התמודד וולגרן בבחירות לסנאט של ארצות הברית כמחליפו של עמיתו הדמוקרט, לואיס ב' שוולנבק, שפרש כדי לקבל על עצמו תפקיד שיפוטי. הוא ניצח בבחירות והחל לכהן בסנאט ב-19 בדצמבר אותה שנה. בסך הכול הוא כיהן בסנאט במשך פחות משש שנים בחלקה האחרון של כהונתו של שוולנבק ובחלקה הראשון של תקופת הכהונה של עצמו.

ב-1944 התמודד וולגרן בהצלחה בבחירות על משרת מושל וושינגטון מול המושל המכהן, הרפובליקני ארתור לנגלי, ולאחר שנבחר התפטר מהסנאט ב-9 בינואר 1945 כדי לכהן כמושל עד 1949. בבחירות של 1948 הוא נוצח על ידי לנגלי וסיים את כהונתו כמושל.

לאחר תום כהונתו כמושל מונה וולגרן על ידי הנשיא הארי טרומן כיושב ראש המועצה הלאומית למשאבי ביטחון . מינוי זה בוטל בהמשך, ווולגרן שימש כחבר נציבות האנרגיה הפדרלית  בשנים 1949–1951. לאחר מכן הוא פרש מהחיים הציבוריים.
## מותו
מונרד וולגרן נפטר באולימפיה, בירת וושינגטון, ב-18 בספטמבר 1961, כתוצאה מסיבוך של תאונת דרכים שנפגע בה חודשיים קודם לכן. הוא נטמן בבית הקברות אוורגרין שבאוורט.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1685.


## קישורים חיצוניים

* מונרד וולגרן באתר אגודת המושלים הלאומית 
* 
* מונרד וולגרן באתר HistoryLink 
* מונרד וולגרן באתר The Political Graveyard 
* 

## הערות שוליים

קטגוריה:אמריקאים ילידי איווה
קטגוריה:דה מוין: אישים
קטגוריה:מושלי מדינת וושינגטון
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית ממדינת וושינגטון
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים ממוצא שוודי
קטגוריה:אמריקאים שנולדו ב-1891
קטגוריה:אמריקאים שנפטרו ב-1961
מאלכ רחמתי

**מאלק רחמתי** (בפרסית: **مالک رحمتی**; 1982 – 19 במאי 2024) היה פוליטיקאי איראני שכיהן כמושל הכללי של מחוז מזרח אזרבייג'ן מינואר 2024 ועד מותו במאי 2024. הוא עמד בראש ארגון ההפרטה של איראן  מ-2023 עד 2024.

## ביוגרפיה
בשנת 2024 מונה בידי הממשלה ה-13 של הרפובליקה האסלאמית של איראן  למושל מחוז מזרח אזרבייג'ן.
ב-19 במאי 2024, נהרג בהתרסקות מסוק נשיא איראן.

קטגוריה:התרסקות מסוק נשיא איראן
קטגוריה:הרוגי תאונות אוויריות
קטגוריה:איראנים שנולדו ב-1982
קטגוריה:איראנים שנפטרו ב-2024
קוד נקי

בפיתוח תוכנה **קוד נקי** (באנגלית clean code) הוא קוד שקל לקרוא, להבין ולתחזק. קוד נקי כתוב בצורה פשוטה ותמציתית, לפי סדרה של מוסכמות שמקלות על הקריאה ועל המעקב.

המונח הפך לפופולרי בעקבות רוברט ססיל מרטין , שכתב את הספר "Clean Code: A Handbook of Agile Software Craftsmanship" בשנת 2008. בספר זה, הוא הציג סדרה של עקרונות ושיטות עבודה מומלצות לכתיבת קוד נקי, כמו מתן שמות משמעותיים למשתנים, פונקציות קצרות, הערות ברורות ופורמט עקבי.

הגדרה לא רשמית שטבע מרטין פאולר היא: כל טיפש יכול לכתוב קוד שמחשב יכול להבין, מתכנתים טובים כותבים קוד שבני אדם יכולים להבין.

## יתרונות
* **קריאה ותחזוקה:** קוד נקי מקל על קריאה, הבנה ושינוי של הקוד. כתיבת קוד קריא מפחיתה את הזמן הדרוש לתפיסת הפונקציונליות של הקוד, מה שמוביל לזמני פיתוח מהירים יותר.
* **שיתוף פעולה בצוות:** קוד ברור ועקבי מקל על תקשורת ושיתוף פעולה בין חברי הצוות. על ידי הקפדה על מוסכמות קידוד וכתיבת קוד קריא, מפתחים מבינים בקלות זה את עבודתו של זה ומשתפים פעולה בצורה יעילה יותר.
* **איתור באגים ופתרון בעיות:** קוד נקי כתוב בבהירות ובפשטות, מה שמקל על איתור והבנת חלקים ספציפיים של בסיס הקוד. מבנה ברור, שמות משתנים משמעותיים ופונקציות מוגדרות היטב מקלים על זיהוי ופתרון בעיות.
* **איכות ואמינות משופרים:** קוד נקי מקטין את הסיכון לשגיאות, מה שמוביל לתוכנה איכותית ואמינה יותר בהמשך.

## עקרונות ה-TED
### Terse - תמצות
הקפדה על אורך קוד קצר ומתומצת. יש לחסוך במשתנים שאינם שימושיים בקוד או כאלו שאפשר להמיר אותם במשתנים קיימים או קלים להשגה.

לדוגמה, במקום לכתוב:

```java
int users_count = users_list.size();
if (users_count == 0) {
    // do something
}
```

נעדיף:

```java
if (users_list.isEmpty()) {
    // do something
}
```


### Expressive – ביטוי הצורך באופן מדויק וברור
יש להסביר באופן המדויק ביותר מה הקוד עושה, ולכן:
* יש להעדיף שמות כלליים שישמשו לטווח רחוק (לדוגמה: אין להוסיף לשם המשתנה את הסוג שלו).
* יש להימנע משמות בעלי משמעות כפולה או רחבה.
* אין לכלול מספר בשם המשתנה, כיוון שלא ברור מה המספר אמור לבטא.
* יש שממליצים לפתוח את כל שמות הפונקציות באחד מהשלושה is,get,do:
** **is_XXX** - הפונקציה תחזיר ערך בוליאני
** **get_XXX** - הפונקציה תחזיר ערך כלשהו
** **do_XXX** - הפונקציה תבצע פעולה מסוימת בלי להחזיר ערך

### Do one thing - עשה דבר אחד בכל פעם
כל שורת קוד או פונקציה אמורה לבצע פעולה אחת בלבד.
## קישורים חיצוניים
* 
* 
* 

## הערות שוליים

קטגוריה:תכנות
קטגוריה:מונחים בתוכנה
Skin o' My Teeth

"**Skin o' My Teeth**" (בעברית: "**עור השיניים שלי**") הוא שיר של להקת הת'ראש מטאל האמריקאית מגאדת'. זהו הסינגל הרביעי מתוך אלבום הלהקה Countdown to Extinction. באורך של 3 דקות ו-14 שניות, זהו השיר הקצר ביותר באלבום.

## משמעות השיר
השיר, שנכתב על ידי דייב מאסטיין, עוסק בנושא של ניסיון התאבדות, בדומה למקור הביטוי "עור השיניים שלי" ("Skin of my teeth"), שבו הפרשן נמלט בקושי ממוות.

## הופעות
שיר זה נוגן בהופעת הלהקה בארגנטינה, שהתיעוד שלה הופץ על גבי DVD בשם That One Night: Live in Buenos Aires, אולם שיר זה לא נכלל בגרסה הסופית של ה-DVD. השיר מופיע בגרסת אייטונס של ההופעה. שיר זה נוגן מאוחר יותר בהופעה בסן דייגו ומופיע ב-DVD המקביל Blood in the Water: Live in San Diego. השיר הושמע גם ב-22 ביוני 2010, ונכלל ב-DVD החי The Big Four: Live from Sofia, Bulgaria.

השיר מופיע גם באוסף Greatest Hits: Back to the Start משנת 2005 ובאוסף Anthology: Set the World Afire משנת 2008.

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירי מגאדת'
קטגוריה:שירים באנגלית
קטגוריה:שירים על התאבדות
Tornado of Souls

"**Tornado of Souls**" (בעברית: "**טורנדו של נשמות**") הוא שיר של להקת הת'ראש מטאל האמריקאית מגאדת', שיצא באלבום האולפן שלהם Rust in Peace משנת 1990. למרות שמעולם לא יצא כסינגל ולא זכה לקידום כלשהו סביבו, השיר נשאר מרכיב עיקרי בדיסקוגרפיה של הלהקה. השיר ידוע בזכות סולו הגיטרה הייחודי שלו שניגן מרטי פרידמן, שנחשב לאחד מסולואי גיטרת המטאל הגדולים בכל הזמנים. הוא גם נחשב לאחד השירים הקשים ביותר לנגינה בגיטרה.

## מילים ולחן
"Tornado of Souls" מלודי יותר משירים רבים אחרים ב-Rust in Peace. הסולו נחשב לאחד הטובים בהיסטוריה של ההבי מטאל. בשנת 2002, ברטרוספקטיבה לאלבום Rust in Peace, אמר הגיטריסט מרטי פרידמן:"כשסיימתי את הסולו לשיר הזה, מאסטיין נכנס לאולפן, הקשיב לו פעם אחת, הסתובב ובלי לומר מילה, לחץ לי את היד. באותו רגע הרגשתי שאני באמת הגיטריסט של הלהקה הזאת".הבסיסט דייוויד אלפסון הצהיר כי "בגלל ה- בשיר 'Tornado', הייתי משנה אותו לפעמים בהתאם לזהות המתופף".

מילות השיר, כמו רבות מהמילים של מגאדת', עוסקות בחברתו לשעבר של הסולן דייב מאסטיין, דיאנה.

## מורשת
"Tornado of Souls" בוצע בהופעה חיה מעל 1000 פעמים על ידי הלהקה. רבים מחשיבים את סולו הגיטרה של השיר, שניגן מרטי פרידמן, כטוב ביותר בקריירה של הלהקה, ובהבי מטאל. מאוחר יותר פרידמן הקליט מחדש את השיר, יחד עם שירים נוספים של מגאדת' "Breadline" ו-"The Killing Road" עבור אלבום האולפן השביעי שלו, Future Addict.

### שבחים

## משתתפים
### מגאדת'
* דייב מאסטיין - שירה, גיטרת קצב
* דייוויד אלפסון - גיטרה בס, קולות רקע
* מרטי פרידמן - גיטרה מובילה
* ניק מנזה - תופים, קולות רקע

### עטיפה
* אדוארד רפקה - איור עטיפה וגרפיקה
* דייב מאסטיין - קונספט עטיפה
* ג'ין קירקלנד - צילום
* ונדי שפר - עוזרת צילום

### הפקה
* הופק על ידי דייב מאסטיין ומייק קלינק
* הקלטה והנדסה על ידי מיקאג'ה ריאן ומייק קלינק
* עוזר הנדסת הקלטה מאת אנדי אודוף
* מיקס על ידי מקס נורמן
* טכנאי - טום מייהו

## קישורים חיצוניים

## הערות שוליים

קטגוריה:שירי מגאדת'
קטגוריה:שירים באנגלית
יבגני פיינברג

**יבגני פיינברג** (ברוסית: **Евгений Львович Фейнберг** (27 ביוני 1916, באקו - 10 בדצמבר 2005, מוסקבה) היה פיזיקאי סובייטי ממוצא יהודי. הוא פעל בתחום הפיזיקה הגרעינית.
## קורות חיים
יבגני פיינברג נולד בשנת 1912 בבאקו (אז בתחומי האימפריה הרוסית כיום באזרבייג'ן) למשפחה יהודית. בשנת 1918 המשפחה עברה למוסקבה בה פיינברג סיים לימודי בית ספר.

פיינברג למד באוניברסיטת מוסקבה שם סיים בשנת 1935. בשנת 1938 הוא סיים עבודת תואר שלישי. לאחר סיום התואר פיינברג החל לעבוד במכון לבדב לפיזיקה.

בשנת 1944 הוא פעל ליד ולדימיר וקסלר שפיתח שיטה לשליטה על תנועת חלקיקים במאיץ חלקיקים (יבגני פיינברג היה שותף לחלק התאורטי). בגלל האופי הביטחוני של התגלית היא לא פורסמה והתגלתה שנית על ידי אדווין מקמילן בשנת 1946.

בשנת 1944 פיינברג הציע שיטה חדשה בתחום ספקטרוסקופיה שהושמה בהמשך על ידי פיודור שפירו.

במהלך מלחמת העולם השנייה הוא עסק בבעיות התפשטות גלי רדיו. על עבודות אלו בשנת 1951 פיינברג קיבל פרמיית על שם מנדלשטם.

החל משנות ה-50 פיינברג חזר למחקרים בתחום פיזיקה גרעינית.

בשנת 1956 מעבדה שהוא ניהל הפכה להיות חלק של המכון המאוחד למחקר גרעיני.

בשנת 1957 בהדרכתו נבנה מאיץ חלקיקים חדש שבמשך 3 וחצי שנים היה הגדול בעולם. הוא היה חבר צוות מדענים שפעלו במתקן זה.

פיינברג נבחר להאקדמיה הרוסית למדעים משנת 1997.

על תרומתו בתחום התמחותו הוענק לפיינברג עיטור הדגל האדום של העמל (פעמיים) ופרסים שונים רוסים בתחום עיסוקו לרבות פרס ברית המועצות בשנת 1983. בשנת 2000 הוא קיבל פרס על שם פומרנצ'וק על מחקריו בתחום האדרונים.

בשנת 1944 פיינברג החל ללמד באוניברסיטת ניז'ני נובגורוד. החל משנת 1954 הוא היה בסגל של מכון לפיזיקה והנדסה במוסקבה.

פיינברג היה בין החברים הקרובים של אנדריי סחרוב.

בן דודו סבלי פיינברג גם היה פיזיקאי בתחום פיזיקה גרעינית.

פיינברג נפטר בשנת 2005 ונטמן בבית העלמין דונסקויה החדש.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:מעוטרי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1912
קטגוריה:נפטרים ב-2005
רימאס טומינאס

**רימאס טומינאס** (20 בינואר 1952 - 6 במרץ 2024) היה במאי תיאטרון ליטאי. הוא זכה בפרס הפדרציה הרוסית בשנת 1999. משנת 2007 היה המנהל האמנותי של תיאטרון וכטנגוב במוסקבה. עם טומינאס, תיאטרון וכטנגוב תפס עמדה מובילה בקרב התיאטראות הרוסיים. בשנת 2011, התיאטרון הוכר כתיאטרון הנצפה ביותר במוסקבה. 

## ביוגרפיה
מ-1970 עד 1974, טומינאס למד בקונסרבטוריון של ליטא . ב-1978 סיים את האקדמיה הרוסית לאמנויות התיאטרון (ג.י.ט.יס.) במוסקבה (קורס הבימוי של יוסף טומנוב). משנת 1979 היה מנהל תיאטרון הדרמה הלאומי הליטאי. ב-1990 הקים את התיאטרון הקטן של וילנה .

משנת 2012 ארגן את הפסטיבל השנתי של Vasara (קיץ בליטאית) בדרוסקינינקאי. בין הפקותיו הידועות ניתן למנות את *[[יבגני אונייגין]]*, *[[הדוד וניה]]* ו*נשף המסכות (של [[מיכאיל לרמונטוב]])*.

משנת 2014 הוא סבל ממחלה קשה. טומינאס מת באיטליה ב-6 במרץ 2024, בגיל 72.

## פרסים
* פרס הפדרציה הרוסית
* פרס מסיכת הזהב של הפסטיבל הרוסי לאמנויות הבמה לבימוי *[[יבגני אונייגין]]* (2014)
* פרס התיאטרון הבינלאומי של סטניסלבסקי
* פרס קריסטל טורנדוט
* מסדר הידידות (רוסיה)
* פרס צארסקוסלסקיה לאמנות
* מסדר ההצטיינות של הרפובליקה של פולין

## קישורים חיצוניים

* רימאס טומינאס באתר תיאטרון גשר
* 
* 
* 
* 

## הערות שוליים

קטגוריה:במאי תיאטרון
קטגוריה:ליטאים
קטגוריה:מקבלי עיטור מסדר ההצטיינות של הרפובליקה של פולין
קטגוריה:נפטרים מסרטן הריאה
קטגוריה:מעוטרי עיטור הידידות (רוסיה)
קטגוריה:ילידי 1952
קטגוריה:ליטאים שנפטרו ב-2024
חיל הים המלכותי הסעודי

**חיל הים המלכותי הסעודי** (ערבית: **البَحْريَّة الْمَلكيَّة السُّعُودِيَّة**) או **כוחות הצי המלכותי הסעודי** (ערבית: **القُوَّات البَحْريَّة الْمَلكيَّة السُّعُودِيَّة**), היא הזרוע הימית של הכוחות המזוינים של ערב הסעודית ואחת מחמש זרועות השירות של משרד ההגנה  של ערב הסעודית. תפקידה העיקרי הוא מעקב והגנה על המים הטריטוריאליים הסעודיים מפני חדירה צבאית או כלכלית, והשתתפות בבריתות ימיות בינלאומיות.

חיל הים פועל ממספר בסיסים לאורך 2,500 קילומטרים (1,600 מייל) קו החוף הסעודי, עם שני ציים:

* הצי המזרחי  פועל במפרץ הפרסי מבסיס הצי המלך עבדולעזיז  בג'ובייל.
* הצי המערבי  פועל בים סוף מבסיס הצי המלך פייסל  בג'דה.

לכל צי יכולת צבאית מלאה כולל אוניות מלחמה, ספינות תמיכה, תמיכה מנהלית וטכנית, תעופה ימית , נחתים ויחידות אבטחה מיוחדות.

## היסטוריה
הצי נוסד ב-1960 והחל בהרחבה משמעותית עם סיוע של ארצות הברית ב-1972 במטרה להשתוות לחיל הים האיראני הקיסרי. בעקבות המהפכה האיראנית ניזומה תוכנית הרחבה נוספת, סווארי, בסיוע צרפתי. כלי שיט נוספים נרכשו מבריטניה וצרפת בשנות ה-80 וה-90. בשנת 1980, קבלן ההגנה האמריקאי תאגיד בינלאומי ליישומי מדע  החל לעבוד עם הצי המלכותי הסעודי לתכנון ושילוב מרכזי הפיקוד, השליטה והתקשורת (C3) של המדינה.

## נחתים
חיל הים המלכותי הסעודי מחזיק שתי חטיבות ימיות של 10,000 איש המורכבות משלושה גדודים כל אחת. החטיבות משובצות לצי המערבי שמפקדתו בג'דה ולצי המזרחי שמפקדתו בג'ובייל. החטיבות מצוידות ב-500 פגאסו BMR .

## בסיסים

* ג'דה (נמל צבאי אל-קאדימה) – בסיס ים סוף שבו שוכן הצי המערבי של חיל הים עבור פריגטות ו-2 ספינות טילים, ספינת מילוי אחת ושולה מוקשים סיור אחד; ממוקם צפונית לתחנת האווירית של בסיס הצי המלך פייסל ומדרום לאזור נמל המכולות.
* ג'ובייל – בסיס המפרץ הפרסי הוא ביתו של הצי המזרחי; בסיס קטן יותר הוא ביתן של קורבטות, סירות טילים חדישות וציידות מוקשים שנותרו בספינות.
* דמאם (הנמל הצבאי ראס אל-גר) - נמל הבית של המפרץ הפרסי עבור שתי היאכטות המלכותיות של משפחת המלוכה הסעודית.

## תקריות
ב-30 בינואר 2017 פעלה הספינה הסעודית אל-מדינה מול חופי תימן. היא הותקפה על ידי מורדים חות'ים באמצעות סירת מתאבד ובתקיפה נהרגו 2 מלחים ונפצעו 3 אחרים. התקיפה התרחשה ליד עיר הנמל אל חודיידה, 150 קילומטרים דרומית מערבית לבירת תימן, צנעא.

## קישורים חיצוניים

## הערות שוליים

קטגוריה:ערב הסעודית: צבא וביטחון
קטגוריה:חילות ים
ממברנת זין

**ממברנת זין** (גם: **זונולת זין**, באנגלית**: Zonule of Zinn**) היא מערכת של סיבים תאיים המרוכזים בעדשת העין ומשמשים בתהליך חדות הראייה.

## אנטומיה
ממברנת זין מפוצלת לשתי שכבות: שכבה דקה, השוכנת ליד ה, ושכבה עבה יותר, המהווה אוסף של סיבים זונליים (הרצועה המתיחה של העדשה). קוטר הזונולות הוא כ-1-2 מיקרומטרים.

הזונולות מתחברות לקפסולת העדשה ועולות על האפיתל הריסי.

כאשר גרגירי פיגמנט נפרדים מהזונולות (על ידי חיכוך נגד העדשה), הקשתית דוהה בהדרגה. במקרים מסוימים אותם גרגירי פיגמנט סותמים את הערוצים ומובילים לגלאוקומה פיגמנטוזה.

הזונולות עשויות בעיקר מ, חלבון רקמת החיבור. מוטציות בגן הפיברילין מביאות לתסמונת מרפן, והשלכות המוטציות בחלבון כוללות סיכון מוגבר לפגיעה בעדשת העין.

## מראה קליני
ניתן להבחין בממברנת זין עם התרחבות יוצאת דופן של האישון, הופעת  של קשתית העין או . נראה שמספר הממברנות (זונולות) הקיימות בעין האנושית יורד עם הגיל. הזונולות משתלבות סביב השוליים החיצוניים של העדשה, הן מלפנים והן מאחור.

## הערות שוליים

קטגוריה:ראייה
קטגוריה:עין
קטגוריה:רפואת עיניים
דיאנה-מריה ריבה

**דיאנה מריה ריבה** (באנגלית: **Diana Maria Riva**; נולדה ב-22 ביולי 1969) היא שחקנית אמריקאית.

## ראשית חייה
דיאנה מריה ריבה בסינסינטי, אוהיו, ארצות הברית למשפחה ממוצא דומיניקני, אביה רופא שיניים ואמה עקרת בית. היא למדה באקדמיית סנט אורסולה ואוניברסיטת סינסינטי בקונסרבטוריון למוזיקה.

## קריירה
ריבה החלה את הקריירה שלה ב-1996 על הבמות כאשר הופיעה במחזה של מייקל ולר "עזרה!". באותה שנה, היא הופיעה לראשונה על המסך בסדרת הקומדיה קצרת הימים " Common Law". הסדרה בוטלה לאחר ארבעה פרקים בלבד.

מאוחר יותר היא לוהקה לתפקיד חוזר בסדרה המשפטית "Murder One" שנוצרה על ידי סטיבן בוצ'קו. בשנות ה-90 המאוחרות ותחילת שנות ה-2000 היא הופיעה בתפקידים קבועים וחוזרים בתוכניות של בוצ'קו, כולל "NYPD Blue", "עיר המלאכים" ו"פילי". הופעות נוספות בטלוויזיה כללו את: "שולחן לחמישה", "תיקים באפלה", "המופע של דרו קארי", "כולם אוהבים את ריימונד", "CSI" ועוד.

בשנת 2000, ריבה עשתה את הופעת הבכורה שלה על המסך הגדול ושיחקה בתפקיד משנה בסרט הקומדיה הרומנטית, "מה נשים רוצות" ובהמשך הופיעה בסרטי קולנוע נוספים.

בנוסף, לריבה היו תפקידים חוזרים ב-2002 עד 2003 ב"סברינה המכשפה הצעירה" וב-2005 עד 2006 בסדרה "הבית הלבן".

בשנת 2010, ריבה כיכבה כסגן אנה רואיז בסדרת הקומדיה " החבר'ה הטובים" בתור הבוסית של הבלשים דן סטארק (בראדלי ויטפורד) וג'ק ביילי (קולין הנקס) במשטרת דאלאס.

בשנת 2012, היא כיכבה כחמותו של דמותו של רוב שניידר בסיטקום קצר המועד Rob .

מ-2013 עד 2015, היה לה תפקיד חוזר בדרמת הפשע "The Bridge" ומ-2015 עד 2016 כיכבה לצד אווה לונגוריה בסדרה הקומית "Telenovela" תפקיד עליו הייתה מועמדת לפרסי אימג'ן לשחקנית המשנה הטובה ביותר. בין 2016 ל-2017 שיחקה בתפקיד הראשי בסדרה "Man with a Plan" .

ב-2019, היא שיחקה בסיטקום "Sunnyside" יחד עם קאל פן. בין 2019 ל-2022 הייתה לה תפקיד חוזר בסדרת הדרמה הקומית של נטפליקס, "בשבילי אתם מתים" בתור בלשית משטרה אנה פרז, תפקיד עליו זכתה בפרסי אימג'ן וכן הייתה מועמדת לפרס גילדת שחקני המסך לתפקיד משנה.

בשנת 2022 היא שיחקה בסדרת הקומדיה "Gordita Chronicles". בשנת 2023, כיכבה בסדרת הנטפליקס "גלאם" בתור ג'וליה, אמה של מרקו (מיס בני).

ב-2024 הופיעה בפרק בסדרה "כללי המשחק".

## חיים אישיים
נישאה למייק סמית', לזוג בת אחת.

## פילמוגרפיה
### קולנוע

### בטלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא דומיניקני
קטגוריה:אמריקאיות שנולדו ב-1969
גולן בני

**גולן בני** (נולד ב-31 באוקטובר 2000) הוא כדורגלן ישראלי המשחק בעמדת הקשר בבני יהודה תל אביב.

## קריירה
בני החל לשחק כדורגל בגיל שמונה בקבוצת הילדים של הפועל רעננה. ברעננה עבר בכל קבוצות הגילאים עד שב-18 ביוני 2020 ערך את הופעת הבכורה שלו בקבוצה הבוגרת בהפסד 2-1 לסקציה נס ציונה בו גם הבקיע את שער הבכורה שלו בקריירה. הוא הבקיע גם במשחק הבא ששיחק חמישה ימים לאחר מכן בהפסד 2–4 למכבי נתניה. עונה לאחר מכן הפך לשחקן הרכב ברעננה שירדה לליגה הלאומית. בסיום עונתו השנייה רעננה ירדה לליגה א' ובני עזב את המועדון.

ב-19 בספטמבר 2022 חזר לליגת העל כשחתם בהפועל ירושלים ורשם בה 12 הופעות עד לסיום העונה.

ב-20 באוגוסט 2023 חתם בהפועל פתח תקווה.בסיומה ירד עם הקבוצה לליגה הלאומית אך לאחר עונה העפיל עם הקבוצה בחזרה לליגת העל.ב-11 בפברואר 2026 חתם בבני יהודה תל אביב.

אחיו הגדול הוא הכדורסלן גיל בני.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:רעננה: כדורגלנים
קטגוריה:כדורגלני הפועל רעננה
קטגוריה:כדורגלני הפועל ירושלים
קטגוריה:כדורגלני הפועל פתח תקווה
קטגוריה:ישראלים שנולדו ב-2000
Ya yana

***Ya yana*** (מעוצב באוקראינית: ******; בעברית: **אני היא**) הוא אלבום הבכורה של הזמרת האוקראינית ג'רי הייל. את האלבום הוציאה ב-4 באוקטובר 2019 לאור חברת התקליטים בסט מיוזיק. הוא מורכב משמונה רצועות, כולן הושרו באוקראינית. על מנת לקדמו יצאו מתוכו שני סינגלים מסחריים: "" ו-"", שדורג במקום ה-69 בטופ-היט, מצעד הפזמונים השבועי באוקראינה.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי ג'רי הייל
קטגוריה:אלבומים באוקראינית
ממלכת תוניסיה

**ממלכת תוניסיה** (בצרפתית: **Royaume de Tunisie**; בערבית: **المملكة التونسية**) הייתה מדינה קצרת מועד שהוקמה כמונרכיה ב-20 במרץ 1956 לאחר עצמאותה של תוניסיה והתקיימה עד להכרזת הרפובליקה ב-25 ביולי 1957. המלך היה אל-אמין ביי, ראש הממשלה היה המייסד בפועל של תוניסיה, חביב בורגיבה.

## היסטוריה
תנועת עצמאות שנמשכה כמה עשורים הביאה לסיום מדינת החסות הצרפתית, שהחלה ב-1881. בשנת 1954, המאבק התוניסאי וחוסר הציות האזרחי המתמשך הובילו לתחילתו של משא ומתן לאוטונומיה בין צרפת למפלגת הנאו-דסטור בראשותו של חביב בורגיבה, שנתמך על ידי האיגודים המקצועיים בתוניסיה והליגה הערבית. האמנה המוסכמת מאפריל 1955 קבעה שצרפת תשמור על השליטה בצבא וביחסי החוץ, ובמקביל תבטיח את עצמאות הבייליק של תוניס, שאמורה הייתה להתחיל בשנה שלאחר מכן. חביב בורגיבה, שעיצב את דמותו לפי המייסד הטורקי מוסטפא כמאל אטאטורק, שוחרר מהכלא על ידי צרפת והתקבל בהתלהבות על ידי העם התוניסאי. אולם פשרה זו חילקה את הנאו-דסטור והובילה בסופו של דבר לדיכוי האגף השמאלי שלו ולגירוש המנהיג הפאן-ערבי הרדיקלי שלו סלאח בן יוסוף, שברח מאוחר יותר למצרים. סדרה זו של מחלוקות פנים-מפלגתיות סימנה שהנאו-דסטור יפנה לדרך מתונה. הצרפתים גם סיימו את חסותם על מרוקו כדי לרכז את כוחותיהם באלג'יריה. בתגובה, וכתוצאה מדעת הקהל התוניסאית, דחף בורגיבה לעצמאות. ממשלת צרפת התעלמה מהדחייה החריפה של המתיישבים הצרפתים, ויתרה על תוניסיה וחתמה על הפרוטוקולים. ב-20 במרץ 1956 קיבלה תוניסיה עצמאות מלאה. ביולי התקבלה בקשתה של תוניסיה לחברות מלאה באו"ם.

על פי תפיסתה של צרפת, תוניסיה העצמאית הפכה למונרכיה חוקתית שנשלטת על ידי בית תוניס, אל-אמין ביי. הביי היה תואר מוסדי שראשיתו בתקופה העות'מאנית המוקדמת. הביי מוחמד השביעי אל-מונסיף הקודם היה לאומן פופולרי, אבל אל-אמין ביי נתפס על ידי אחדים כפשרה צרפתית ועל ידי אחרים כקיצוני. בחירות שכבר נקבעו נערכו עם הבחירה לאספה המכוננת ב-25 במרץ 1956; בגלל הסכמים סודיים שניתנו על ידי בורגיבה והביי, הבוחרים יכלו לבחור רק רשימות מפלגות ולא מועמדים. הסכם זה הקל על הנאו-דסטור להרחיק יוספיסטים או מתנגדים אחרים ולשמור על משמעת מפלגתית. בבחירות ניצחה מפלגת נאו-דסטור ברוב מוחץ, ומנהיגה חביב בורגיבה הפך לראש ממשלה. ב-25 ביולי 1957 בוטלה המלוכה, הסתיימה כהונתו של הביי והוכרזה הרפובליקה התוניסאית. אז הפכה האספה את בורגיבה לנשיא הראשון של מה שיהפוך לימים למדינה חד-מפלגתית תחת מפלגת דסטור הסוציאליסטית החדשה.

## הערות שוליים

קטגוריה:תוניסיה: היסטוריה
קטגוריה:מדינות לשעבר באפריקה
Osobyste

***Osobyste*** (מעוצב באוקראינית: ******; בעברית: **אישי**) הוא המיני-אלבום השני של הזמרת האוקראינית ג'רי הייל. את האלבום הוציאה ב-9 באפריל 2021 לאור חברת התקליטים בסט מיוזיק. הוא כולל שש רצועות, כולן מושרות באוקראינית. זוהי היצירה השנייה באורכה של הייל עד כה. על מנת לקדם את המיני-אלבום יצאו קדם לפרסומו סינגל מסחרי אחד: "", שלא נכנס לטופ-היט, מצעד הפזמונים השבועי באוקראינה.

## רשימת רצועות

## קישורים חיצוניים

## הערות שוליים

קטגוריה:אלבומי ג'רי הייל
קטגוריה:מיני-אלבומים באוקראינית
חשלאמה

**חשלאמה** (בגאורגית: **ჰაშლამა**; בארמנית: **խաշլամա**; באנגלית: **Khaslama**) הוא תבשיל בשר הנפוץ במטבח הגאורגי והארמני.

התבשיל מורכב מבשר כבש, בירה, פלפל, עגבנייה, כוסברה, בזיליקום, מלח ופלפל שחור שאותם מערבבים יחדיו ומבשלים למשך שעה.

נהוג להגיש את הקינוח כארוחת ערב או בפסטיבלים ובאירועים דתיים כשהוא חם.

למאכל גרסאות שונות ומלבד הגרסה הגאורגית, קיימת גם גרסה ארמנית המבוססת על יין עם בשר חזיר או עוף.

## ראו גם
* צ'אכאפולי
* חאשי
* מרק קיבה

## קישורים חיצוניים

* מתכון להכנת חשלאמה, באתר Georgianrecipes
* 
* מתכון להכנת חשלאמה, באתר Tasteatlas

## הערות שוליים

קטגוריה:מאכלי בשר
קטגוריה:נזיד
קטגוריה:המטבח הגאורגי
קטגוריה:המטבח הארמני
קטגוריה:המטבח הסובייטי
קטגוריה:קצרמר מזון
תשמעו סיפור (תוכנית טלוויזיה)

**תשמעו סיפור** היא תוכנית ראיונות ישראלית בהגשת בן שני שבמסגרתה מתראיינים אנשים בעלי סיפור ייחודי ואת סיפורם מלווים איורים המשחזרים את האירוע. התוכנית משודרת החל מ-12 במאי 2024 בכאן 11.

## תוכן
בכל פרק, בן שני מראיין אורחים בעלי סיפור ייחודי שמגוללים את התרחשות האירועים.  דבריהם של המרואיינים מתורגמים לאיורים מורכבים שיש בהם תנועה, שיוצרים שכבה נוספת לסיפור. הראיונות מתקיימים באולפן גדול המעוצב כאולפן רדיו ישן.

העונה הראשונה התמקדה בסיפורים מאירועי טבח שבעה באוקטובר. המרואיינים הזכירו את קרוביהם שנרצחו או נהרגו באותה מתקפה והפרק היה מוקדש לזכרם.

## סקירת התוכנית

## פרקים

### עונה 1 (2024)

### עונה 2 (2025)

## פרסים ומועמדויות

## קישורים חיצוניים
* 
* 
* 
* 

## הערות שוליים

;ביאורים

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות
קטגוריה:כאן שנה 7.10
קטגוריה:מלחמת חרבות ברזל בתרבות
Mandaryny i oleni

***Mandaryny i oleni*** (מעוצב באוקראינית: ***МАНДАРИНИ І ОЛЕНІ***) הוא אלבום האולפן השני של הזמרת האוקראינית ג'רי הייל. את האלבום הוציאה ב-19 בדצמבר 2021 לאור חברת התקליטים בסט מיוזיק. באלבום זה נכללו תשע רצועות, כולן הושרו באוקראינית. קדם לפרסומו יצא סינגל מסחרי אחד: "", שדורג במקום ה-167 בטופ-היט, מצעד הפזמונים השבועי באוקראינה.

## רשימת רצועות

## הערות שוליים

קטגוריה:אלבומי ג'רי הייל
קטגוריה:אלבומים באוקראינית
מפלגת סוואטנטרה

**מפלגת סוואטנטרה** (בהינדי: **स्वतंत्र पार्टी**; מילולית: מפלגת החירות או מפלגת העצמאות) הייתה מפלגה פוליטית בהודו שהייתה מפלגת האופוזיציה העיקרית בבחירות ללוק סבהה ב־1967.

המפלגה הוקמה במדרס ב־4 ביוני 1959 במהלך מפגש התאחדות האיכרים הכלל הודית, כשקבוצת מנהיגים הודיים בראשות צ'קרברתי רג'אגופלאצ'ארי הקימו מפלגה במטרה להאבק בנטייתה שמאלה של מפלגת הקונגרס הלאומי ההודי. המפלגה התמודדה לראשונה בבחירות בבחירות ללוק סבהה ולוידהאן סבהה ב־1962, ולאחריהן הייתה למפלגה השלישית בגודלה בלוק סבהה ולמפלגת האופוזיציה העיקרית בהאספה המחוקקת של ביהר, ראג'סטאן, אוריסה וגוג'ראט. המפלגה זכתה סך הכל בכ־9% אחוז מקולות המצביעים.

לקראת הבחירות ללוק סבהה ב־1967 הקימה המפלגה ברית חלקית במספר מדינות עם מפלגות אופוזיציה אחרות לחזק את יכולתה בבחירות. המפלגה שיתפה פעולה עם הבהרטיה ג'אנה סנג בראג'סטאן וגוג'ראט והג'אנה קונגרס באוריסה. לאחר הבחירות הקימה המפלגה ממשלה באוריסה בשיתוף הג'אנה קונגרס.

למרות גדילתה המעשית של המפלגה בשנות הששים, מנהיגיה לא הצליחו לבסס מבנה מפלגתי מבוסס.

העקרונות האידאולוגיים של המפלגה נוסחו במסמך בן 21 נקודות, בעל מאפיינים ליברליים-קלאסים ברובם, תוך דגש על התנגדות לניהול תעשיות בידי המדינה.

## הערות שוליים

קטגוריה:הודו: מפלגות היסטוריות
קטגוריה:ערכים שבהם תבנית בריטניקה אינה מתאימה
קטגוריה:מפלגות שהוקמו ב-1959
תת מרשל אוויר

**תת-מרשל אוויר** (באנגלית: **Air Vce Mshl**; בקיצור: **AVM**; סימול נאט"ו: **OF-7**) היא דרגת קצין אוויר המשמשת כמה מחילות אוויר, עם מקורות מחיל האוויר המלכותי (RAF).  הדרגה משמשת גם את חילות האוויר של מדינות רבות בעלות השפעה בריטית היסטורית ולעיתים היא משמשת כתרגום לאנגלית של דרגה מקבילה במדינות בעלות מבנה דרגות ספציפי לחיל האוויר שאינו אנגלי.

תת מרשל אוויר היא דרגת שני כוכבים והיא בדרך כלל מקבילה לדרגת אדמירל משנה בצי המלכותי הבריטי (RN) או לדרגת מייג'ור גנרל בצבא הבריטי ובחיל הנחתים המלכותי (RM). דרגת תת-מרשל אוויר היא בכירה מדרגת קומודור אוויר וזוטרה לדרגת מרשל אוויר. מאז לפני מלחמת העולם השנייה מקובל שקציני אוויר המפקדים על להקים של חיל האוויר המלכותי מחזיקים בדרגת תת-מרשל אוויר. בחילות אוויר קטנים כמו חיל האוויר המלכותי של ניו זילנד (RNZAF) וחיל האוויר של גאנה (GHF), מפקד חיל האוויר נושא בדרגת תת-מרשל אוויר.

הדרגה המקבילה בחיל העזר האווירי לנשים (WAAF), חיל העזר האווירי האוסטרלי לנשים (WAAAF),  חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "מפקד ראשי אווירי".

## הדרגה במדינות שונות


File:British RAF OF-7.svg|(חיל האוויר המלכותי האוסטרלי)
File:British RAF OF-7.svg|(חיל האוויר של בנגלדש)
File:14.Ghana Air Force-MG.svg|(חיל האוויר של גאנה)
File:British RAF OF-7.svg|(חיל האוויר ההודי)
File:14-Namibia Air Force-AVM.svg|(חיל האוויר של נמיביה)
File:Nigeria-AirForce-OF-7.svg|(חיל האוויר הניגרי)
File:Pak-air-force-OF-7.svg|(חיל האוויר הפקיסטני)
File:British RAF OF-7.svg|(חיל האוויר של סרי לנקה)
File:British RAF OF-7.svg|(חיל האוויר המלכותי
File:TaT-Air Guard-OF-7.png|(המשמר האווירי של טרינידד וטובגו)


## קישורים חיצוניים

## הערות שוליים

קטגוריה:דרגות צבאיות
קטגוריה:חיל האוויר המלכותי
סבלי פיינברג

**סבלי פיינברג** (ברוסית: **Савелий Моисеевич Фейнберг** 6 בינואר 1911, באקו - 20 באוקטובר 1973, מוסקבה) היה פיזיקאי יהודי סובייטי ממוצא אזרי. פעל בתחום פיזיקה גרעינית. סבלי פיינברג היה בן דוד של יבגני פיינברג.

## קורות חיים
סבלי פיינברג נולד בשנת 1910 בבאקו (אז בתחומי האימפריה הרוסית כיום באזרבייג'ן) למשפחה יהודית. לאחר בית ספר הוא התחיל לימודי הנדסה בבאקו ובשנת 1934 קיבל תואר "מהנדס-אדריכל".

פיינברג עבד במספר מוסדות בבאקו. לאחר תחילת מלחמת העולם השנייה הוא גויס לשורות הצבא האדום. הוא נפצע קשה במהלך הפצצה אווירית ושוחרר מהצבא.

בשנת 1944 פיינברג הגיע למוסקבה והתחיל עבודה במכון האווירו-הידרודינמי המרכזי כמהנדס בתחום חוזק חומרים.

בהמלצת בן דודו יבגני פיינברג איגור קורצ'טוב לקח אותו לעבודה במעבדה שלו. החל משנת 1945 פיינברג עבד במכון לפיזיקה וכימית של אקדמיה למדעים של ברית המועצות. בשנת 1946 פיינברג עבר ל"מכון קורצ'טוב".

בשנת 1949 פיינברג סיים עבודת תואר שלישי.

בנובמבר 1949 פיינברג נתן הרצאה לראשי תוכנית הגרעין הסובייטית על אפשרות לבנות מערכת הנעה מבוססת אנרגיה גרעינית ליחידות צי ברית המועצות. הדבר קידם פיתוח מערכות אלו לטובת צוללת גרעינית ושובר קרח.

פיינברג היה בין יוזמי ומנהלי פרויקט של תחנת כוח גרעינית ראשונה בעיר אובנינסק. התחנה הופעלה בשנת 1954.

החל משנת 1947 פיינברג היה מלמד במכון לפיזיקה והנדסה במוסקבה. הוא היה ראש קתדרה לכורים גרעינים ופרופסור.

על תרומתו בתחום התמחותו הוענק לפיינברג עיטור הדגל האדום של העמל, פרס ברית המועצות (3 פעמים), פרס לנין ומדליית זהב על שם קורצ'טוב (ביחד עם יולי חריטון).

פיינברג נפטר בשנת 1973 ונטמן בבית העלמין נובודוויצ'י.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:מדענים יהודים אזרים
קטגוריה:פיזיקאים יהודים רוסים
קטגוריה:ממציאים יהודים אזרים
קטגוריה:ממציאים יהודים רוסים
קטגוריה:מעוטרי עיטור הדגל האדום של העמל
קטגוריה:יהודים אנשי הצבא האדום במלחמת העולם השנייה
קטגוריה:יהודים זוכי פרס לנין
קטגוריה:סובייטים שנולדו ב-1911
קטגוריה:סובייטים שנפטרו ב-1973
כוחות ההגנה האווירית המלכותיים הסעודיים

**כוחות ההגנה האווירית המלכותיים הסעודיים** (בערבית: **قُوَّات الدِفَاع الجوّي المَلكِيَّ السُّعُودِي**) הם זרוע ההגנה האווירית של הכוחות המזוינים של ערב הסעודית ואחת מתוך חמש הזרועות של משרד ההגנה  של ערב הסעודית. המטה שלה נמצא בריאד, שם יש גם מתקן פיקוד תת-קרקעי משוכלל שמתאם את מערכת המכ"ם וההגנה האווירית המתקדמת "מגן השלום" של הממלכה הערבית, עם הערכה של 40,000 אנשי צבא בשירות פעיל בשנת 2015. יחד עם חיל האוויר, יש לזרוע אחריות לאבטחת שמי סעודיה.

## סקירה כללית
לקראת סוף שנות ה-70, התרחש שינוי פרדיגמה עם הכוחות המזוינים של ערב הסעודית עם יצירת חיל הצבא הערבי הסעודי כשירות נפרד ושווה ערך, שווה ערך לצבא, חיל הים וחילות האוויר שכבר לא כפופים לצבא הערבי הסעודי. הדחף מאחורי השינוי הזה הוא האיום המשתנה ללא הרף. החשש של הממלכה מהתפוצה של נשק להשמדה המונית ומנגנון מסירתם, הביאו להבנה המוקדמת של משרד ההגנה של הדרישה לשינוי, ובכך ליצירת זרוע הגנה אווירית סעודית.

בין 2017 ל-2020, זרוע ההגנה האווירית יירטה 311 טילי שיוט ו-343 מל"טים מתאבדים, אך לא הצליח לעצור חלק מהתקיפות נגד האתרים הסעודיים האסטרטגיים של התנועה החות'ית ואיראן.

## מלאי

## קישורים חיצוניים

## הערות שוליים

קטגוריה:ערב הסעודית: צבא וביטחון
קטגוריה:הגנה נגד טילים
אורית מרק אטינגר

**אורית מרק אטינגר** (נולדה ב-9 בספטמבר 1999) היא אשת תקשורת, סופרת, יזמית חברתית, מרצה בינלאומית, פעילת הסברה ישראלית, מייסדת ומנכ"לית עמותת אור מיכאל.

כחלק מפעילות ההסברה ברחבי העולם, משתפת אטינגר בסיפור חייה בהם היא מתמודדת עם אובדנם של רבים מיקיריה: בפיגוע בשנת 2016 נרצח אביה מיכאל, אמה נפצעה אנוש ושני אחיה פדיה ותהילה נפצעו בינוני וקל. בשנת 2019, אחיה שלומי נהרג בתאונת אופנוע במהלך שירותו בתפקיד מסווג במוסד. במהלך טבח שבעה באוקטובר, נהרג בן דודה אלחנן קלמנזון שצוותו (צוות אלחנן) זכה בפרס ישראל לגבורה אזרחית לאחר מותו. כמה שבועות לאחר מכן, נהרג אחיה הקטן פדיה בעת הלחימה ברצועת עזה במלחמת חרבות ברזל. בשנת 2008 נרצח בן דודה יונדב הירשפלד בפיגוע בישיבת מרכז הרב.

## ביוגרפיה
אורית נולדה ביישוב עתניאל, בת שישית מתוך עשרה למיכאל (מיכי) מרק, מנהל החברה לפיתוח הר חברון ומנהל ישיבת עתניאל ולאמה חוי, מנהלת חשבונות.

בתיכון למדה באולפנת אבן שמואל ולאחר מכן עשתה שירות לאומי בעמותת "משפחה אחת", עמותה התומכת בנפגעי טרור ופעולות איבה. במסגרת השירות הלאומי ניהלה את יחסי הציבור של הארגון.

ב-2019 עשתה קורס דיפלומטיה ציבורית והסברה ישראלית במרכז הבינלאומי לדיפלומטיה ציבורית והסברה ישראלית בתל אביב.

בשנת 2022, סיימה תואר ראשון בתקשורת ופוליטיקה במכללת הדסה.

### אור מיכאל
אורית היא מייסדת ומנכ"לית עמותת אור מיכאל, ארגון הנצחה לזכר אביה שנרצח, הפועל לעידוד בני נוער לעשייה חברתית עבור החברה בישראל.

העמותה מפעילה אלפי בני נוער מכל רחבי הארץ, ופעילה בעשרים וחמישה בתי חולים. במסגרת פעילותה, זכתה העמותה בתעודות הוקרה מראשי בתי חולים ברחבי הארץ.

## יצירתה
בשנת 2020 הוציאה סינגל בכורה בשם "רחוק מהעולם", בהפקת יהונתן אבידני ובייעוץ אומנותי של סתיו בגר.

בשנת 2023 הוציאה את ספרה הראשון, "קרן אור שבורה", שמספר את סיפור חייה עד אותה עת, בהוצאת ידיעות ספרים.

בשנת 2024 הוציאה יחד עם בעלה את ספר הילדים "ילד האור", שמתווך לילדים את סיפורו של אחיה, פדיה במלחמת חרבות ברזל, בהוצאת ידיעות ספרים.

בשנת 2025 הוציאה שיר בשם "רגע תודה" שנכתב על ידה, הולחן על ידי עילי בוטנר, והופק על ידי גלעד שמואלי.

## חיים אישיים
אורית היא אחיינית של הרב בנימין קלמנזון, ובן דוד של אביה הוא ראש המוסד לשעבר יוסי כהן, היא נשואה לדניאל אטינגר ואם לילד, הם התגוררו בעתניאל. ב-2024 עברו לעיר גבעת שמואל.

## קישורים חיצוניים

* רחוק מהעולם, שירה של אורית מרק אטינגר

## הערות שוליים

קטגוריה:בוגרות אולפנות בני עקיבא
קטגוריה:בוגרות שירות לאומי
קטגוריה:בוגרות המכללה האקדמית הדסה ירושלים
קטגוריה:בוגרי המכללה האקדמית הדסה ירושלים
קטגוריה:יזמות חברתיות ישראליות
קטגוריה:יתומי פעולות האיבה
קטגוריה:יתומות פעולות האיבה
קטגוריה:משפחת מרק-קלמנזון
קטגוריה:נשות תקשורת ישראליות
קטגוריה:עתניאל: אישים
קטגוריה:ישראליות שנולדו ב-1999
קטגוריה:ישראלים שנולדו ב-1999